ـــــ ئالىيلىرى، ـــــ دېدى مېڭ تيەن ئورنىدىن تۇرۇپ ئالقانلىرىنىڭ ئۇچىنى جۈپلەپ، ـــــ  كەلگىندىلەرنى قوغلاپ چىقىرىش يارلىقىنى چۈشۈرۈلگەندە بارگاھتىكى سانغۇنلار لەشكەرلەرنىڭ تەۋرىنىپ قېلىشىدىن كۆپ ئەنسىرەشتى. ھۆرمەتلىك ئالپ سانغۇنىمىز خۇەن خې، سانغۇن ۋاڭ جيەن ۋە مەن ئۈچىمىز بىرلىكتە مەخپىي كېڭىشىپ، ئىككى تۈرلۈك مەخپىي تەدبىر يۈرگۈزدۇق، يەنى بىرنەنچىدىن ئۇرۇش مەزگىلىدە ئىش چىقىشنىڭ ئالدىنى ئېلىش ئۈچۈن كەلگىندىلەرنى قوغلاپ چىقىرىش يارلىقىنى ۋاقتىنچە پېچەتلەپ قويدۇق؛ ئىككىنەنچىدىن، ۋەزىرلىرى مىڭ ئۇچقۇر چەۋەندازنى باشلاپ چىن بەگلىكىدىن چىقىدىغان ئۈچ ئاساسلىق يولنى كۆزىتىپ قامال قىلىپ، چىن بەگلىكىدىن  ئايرىلماقچى بولغان ئەمەلدار-تاپۇغچى، دانىشمەن-تالىپلارنى توسۇۋالدۇق.    شۇ تاپتا خەنگۇ قورۇلى، ۋۇ گۇەن قورۇلى، دەريانىڭ كۈن پېتىشىدىكى شاۋلياڭدا ئىككى مىڭدىن ئارتۇق ئادەمنى تۇتۇپ قاللدۇق ...